Specialiştii au comparat înregistrările video din clubul Colectiv, probele adunate de acolo cu reconstituirile la scară făcute în laboratoarele de la Petroşani.

În următoarele trei secunde s-a aprins tavanul.Specialiştii de la Institutul de la Petroşani care se ocupă de stabilirea cauzelor care au dus la incendiul din Clubul Colectiv au realizat reconstituirea momentelor dramatice. Au stabilit că artificiile au ars fix 15 secunde iar după şapte secunde s-au oprit, o scânteie a sărit pe stâlpul îmbrăcat în burete de antifonare, iar atunci solistul a cerut un extinctor.

VIDEO Imagini cu puternic impact emoţional

La secunda 21 flăcările au urcat pe tavan.

La secunda 24 flăcările s-au întins pe întreg plafonul, iar flacăra a fost alimentată de instalaţia de ventilaţie.

La secunda 35 încep să cadă din plafon picuri pe oamenii din public.

La secunda 36 focul ajunge în mijlocul clubului.

Secunda 41: se deschide prima uşă a clubului. Tot atunci flăcările ajung în zona barului. Sistemele de ventilaţie se blochează din cauza fumului

Secunda 51: gazele inflamabile coboară de pe tavan, în zona publicului

Secunda 54: se creează o suprapresiune de la gazele acumulate

Secunda 58: se deschide cea de-a doua uşă, care în prima fază era blocată

Secunda 72: tot clubul este cuprins de fum negru şi galben albui, de la spuma poliuretanică

Secunda 91: flăcările ajung şi în containerul de la intrarea în Colectiv

Secunda 105: în club, flacările coboară la 1 metru de pardoseală, adică foarte aproape de oamenii care mai rămăseseră în interior

Secunda 113: flăcările şi fumul încep să fie evacuate natural, de la deschiderea celor două uşi

Secunda 153: incendiul începe să se autostingă.

Concluziile tehnice, formulate de specialiştii de la Petroşani, arată că atât modul în care a fost construită clădirea, cât şi modul n care era amenajată au făcut ca salvarea tinerilor din calea flăcărilor să fie o misiune aproape imposibilă. Raportul INSEMEX e una dintre cele mai importate probe din dosarul în care patronii clubului Colectiv şi tehnicienii care au montat artificiile sunt cercetaţi pentru ucidere din culpă.